****

**BALVU NOVADA PAŠVALDĪBA**

**VIĻAKAS VALSTS ĢIMNĀZIJA**

Reģ.Nr.40900024294, Pils 11, Viļaka, Balvu novads, LV-4583,

tālrunis +371 64507135 , e-pasts: vvg@balvi.lv

Viļakā

APSTIPRINĀTS

ar Viļakas Valsts ģimnāzijas direktores

2021.gada 31.augusta rīkojumu Nr.31

**IEKŠĒJIE NOTEIKUMI**

31.08.2021 Viļakā

**Sporta zāles un sporta laukuma iekšējās kārtības noteikumi**

*Izdoti saskaņā ar Vispārējās izglītības*

*likuma 10.panta trešās daļas 2.punktu*

1. **Vispārīgie noteikumi**

1. Viļakas Valsts ģimnāzijas(turpmāk – skola) sporta zāles un sporta laukuma iekšējo kārtību, dienas režīmu, darbinieku un skolēnu, kā arī sporta zāles nomnieku drošību, pienākumus un tiesības nosaka Izglītības likums, Vispārējas izglītības likums, Sporta likums, citi ārējie normatīvie akti, Skolas nolikums, līgumi starp iestādes administrāciju un telpu nomniekiem un šie iekšējās kārtības noteikumi.

2. Mācību process skolā piecas dienas nedēļā sākas plkst. 8.55. Atsevišķas sporta nodarbības darba nedēļā var sākties plkst.8.10. Sporta aktivitātes sporta zālē katru darba dienu ilgst līdz plkst. 20.00. Nomnieks sporta zāli un tai piederošās telpas (ģērbtuves) pēc iepriekš sastādīta un skolas direktora apstiprināta grafika drīkst izmantot tikai beidzoties mācību procesam skolā. Sporta zāles izmantošana sacensību rīkošanai mācību procesa laikā pieļaujama tikai ar skolas direktora rakstisku apstiprinājumu.

3. Izglītojamo uzturēšanās sporta zālē vai tai piederošajās telpās (balkons, ģērbtuves) nav pieļaujama bez skolotāja atļaujas.

4. Izglītojamo drošību sporta zālē nosaka instrukcija par ugunsdrošību, elektrodrošību un darba drošību, kas izvietoti redzamā vietā sporta zālē. Sporta nodarbības apmeklējošie izglītojamie ar šiem darba drošības noteikumiem un iekšējās kārtības noteikumiem tiek iepazīstināti divas reizes gadā (septembrī un janvārī), parakstoties instruktāžas lapās.

5. Izglītojamo drošību un rīcību nestandarta situācijās, masu pasākumos un sporta sacensībās un nodarbībās nosaka skolas direktora atsevišķi rīkojumu. Ar tiem izglītojamie tiek iepazīstināti pirms katrām sacensībām un masu pasākumiem.

6. Par izglītojamo drošību sporta zālē un tai piederošajās telpās, kā arī sporta laukumā, atbild attiecīgais pedagogs, kas vada nodarbību.

**II. Sporta skolotāja pienākumi un tiesības**

7. Skolotāja pienākums ir izskaidrot izglītojamajiem viņu pienākumus un tiesības uzturoties sporta zālē un sporta laukumā un kontrolēt to ievērošanu.

8. Nodarbības sporta zālē un sporta laukumā notiek tikai skolotāja vadībā, skolotājam sporta zālē jāierodas bez kavējuma, pirms nodarbības sākuma.

9. Skolotājs ir atbildīgs, lai viņa vadītā nodarbība beigtos savlaicīgi un visi izglītojamie organizēti un vienlaicīgi atstātu sporta zāli un ģērbtuves un lai tie netraucētu pārģērbšanos un sporta nodarbību procesu citiem sporta zāles apmeklētājiem.

10. Skolotājs ir atbildīgs par to, lai izglītojamie uz nodarbību sporta zālē ierastos attiecīgā apģērbā – sporta tērpā, un neatkarīgi no gadalaika, ikvienam sporta zāles apmeklētājam būtu maiņas sporta apavi.

11. Skolotājs atbild par tīrību un kārtību sporta zālē un sporta laukumā, viņa pienākums ir sekot, lai izglītojamie ievērotu personīgās higiēnas prasības un uzturētu tīrību sporta zālē un ģērbtuvēs.

12. Skolotāja, kurš vada nodarbību sporta zālē, pienākums ir:

12.1. pirms nodarbības sākuma rūpīgi apskatīt nodarbības vietu, pārliecināties par inventāra kārtību, nostiprinājumu un drošību, par vietas atbilstību sanitāri higiēniskajām prasībām;

12.2. instruēt audzēkņus par kārtību, pakāpenību un drošības ievērošanu izpildot vingrinājumus;

12.3. nodarbībai beidzoties, rūpīgi apskatīt un sakārtot nodarbības vietu;

12.4. Inventāra vai sporta zāles telpu bojājuma gadījumā skolotājam nekavējoties jāinformē skolas vadība un kopīgi jānoskaidro negadījuma apstākļi.

13. **Skolotājam vienmēr jāzina un jāatceras, ka biežākie traumu cēloņi ir:**

13.1. nesakārtota un nepārbaudīta nodarbības vieta;

13.2. bojāti rīki un inventārs;

13.3. neatbilstoši tērpi un apavi;

13.4. nenodarbināti izglītojamie, kuri nepiedalās nodarbībā;

13.5. disciplīnas neievērošana;

13.6. Skolotāja pienākums ir audzināt vispusīgi attīstītu personību, veicināt bērnos jaunu sociālo prasmju veidošanos un rast bērnos izpratni par veselības nozīmi turpmākajā dzīvē.

**III. Izglītojamo tiesības un pienākumi**

14. Izglītojamam uz nodarbību jāierodas pirms tās sākuma.

15. Nodarbībai beidzoties, audzēknim nekavējoties jāatstāj sporta zāle un 5 – 10 minūšu laikā jāatbrīvo ģērbtuve.

16. Kategoriski aizliegts bez skolotāja atļaujas un uzraudzības atrasties sporta zālē un ģērbtuvēs vai kā citādi traucēt sporta zālē notiekošo mācību – treniņu procesu.

17. Izglītojamam jāievēro visas higiēniskās prasības un tīrība visā sporta kompleksā, lai pēc nodarbības telpās netiktu atstāti papīri, dzērienu pudeles, maisiņi u.tml.

18. Stingri aizliegts sporta zālē atrasties ielas apavos un apģērbā (obligāta pārģērbšanās). Uz nodarbību sporta zālē jāierodas atbilstošā formā – sporta tērpā.

19. Izglītojamā pienākums sporta zālē ir:

19.1. sekot līdzi un izpildīt visus skolotāja norādījumus;

19.2. izmantot tikai skolotāja norādīto vai atļauto inventāru;

19.3. nebojāt skolai piederošo inventāru un sporta kompleksa telpas;

19.4. inventāra bojāšanas gadījumā ziņot par to skolotājam un atlīdzināt zaudējumus, ja bojājums izdarīts tīši vai drošības noteikumu neievērošanas gadījumā;

19.5. ziņot skolotājam par dažāda veida nekārtībām (ķīviņi vai strīdi starp izglītojamajiem, tīrības un kārtības neievērošana utt.) sporta kompleksā.

19.6. Par vērtslietām, mobilajiem telefoniem, naudas makiem utt., atbildīgs pats izglītojamais. Nepieciešamības gadījumā izglītojamam ieteicams vērtīgās mantas sporta nodarbības laikā nodot sporta nodarbības vadītājam, kurš attiecīgās mantas uzglabās citiem

nepieejamā vietā.

**IV. Noslēguma jautājums**

20. Skolas direktors ar ikreizēju rīkojumu ir tiesīgs noregulēt jautājumus, kas nav

atrunāti šajos noteikumos, lai pilnvērtīgi un nepārtraukti tiktu īstenotas Sporta zāles un

sporta laukuma izmantošanas iespējas un nodrošināta izglītojamo drošība.